જામનગર ચેમ્બર આેફ કોમર્સ એન્ડ ઇન્ડસ્ટ્રી ખાતે જામનગર જિલ્લાના પોલીસ અધિક્ષક શરદ સિંઘલ, આઇપીએસનો અભિવાદન સમારંભ યોજાયેલ હતો, સમારંભની શરૂઆતમાં ચેમ્બર પ્રમુખ તુલસીભાઇ વી. ગજેરાએ ઉપસ્થિત મહેમાન કારોબારી સમિતિના સભ્યઆે, પૂર્વ પ્રમુખ તથા માનદ મંત્રીઆે, ચેમ્બરની સભ્ય સંસ્થાઆેના ઉપસ્થિત પ્રમુખ તથા મંત્રીઆે વિગેરેને આવકારી સ્વાગત કરતા જણાવેલ હતું કે ચેમ્બરની પ્રણાલીકા અનુસાર જામનગર શહેર અને જિલ્લામાં આવતા નવનિયુકત અધિકારીઆેને ચેમ્બર આવકારે છે અને વેપાર ઉધોગના પ્રશ્નોની સાથે જામનગર શહેર તથા જિલ્લાના જનસામાન્યના પ્રશ્નોનું નિરાકરણ આવે તે માટે પ્રયાસો કરતી રહે છે તેમજ વધુમાં જણાવેલ કે જયારથી નવા પોલીસ અધિક્ષકએ જામનગરનો ચાર્જ સંભાળેલ છે ત્યારથી ટ્રાફીકની સમસ્યા નિવારવા ટ્રાફીક ડ્રાઇવ શરૂ કરેલ છે તે આવકારદાયક છે તેમજ તેમણે એવી આશા વ્યકત કરેલ હતી કે નવનિયુકત પોલીસ અધિક્ષકના કાર્યકાળ દરમ્યાન જામનગર શહેરની કાયદો, વ્યવસ્થા અને ટ્રાફીકની સમસ્યાનું નિરાકરણ આવશે આ તકે ચેમ્બર દ્વારા પણ સાથ સહકાર આપવા ખાત્રી આપેલ હતી, ત્યારબાદ સંસ્થાના માનદ સહ મંત્રી મનોજભાઇ પેશાવરીયાએ પોલીસ અધિક્ષકનો પરિચય આપેલ હતો.